CELEX: 32020D1254
Language: et
Date: 2020-09-07 00:00:00
Title: Nõukogu otsus (ÜVJP) 2020/1254, 7. september 2020, millega muudetakse otsust 2012/392/ÜVJP, mis käsitleb Euroopa Liidu ÜJKP missiooni Nigeris (EUCAP Sahel Niger)

8.9.2020   
               
               
                  ET
               
               
                  Euroopa Liidu Teataja
               
               
                  L 294/3
               
            
         NÕUKOGU OTSUS (ÜVJP) 2020/1254,
         7. september 2020,
         millega muudetakse otsust 2012/392/ÜVJP, mis käsitleb Euroopa Liidu ÜJKP missiooni Nigeris (EUCAP Sahel Niger)
         EUROOPA LIIDU NÕUKOGU,
         võttes arvesse Euroopa Liidu lepingut, eriti selle artikli 42 lõiget 4 ja artikli 43 lõiget 2,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:
         
                     (1)
                  
                  
                     Nõukogu võttis 16. juulil 2012 vastu otsuse 2012/392/ÜVJP, (1) millega käivitatakse Euroopa Liidu ÜJKP missiooni Nigeris (EUCAP Sahel Niger), et toetada Nigeri julgeolekuvaldkonna osalejate võimekuse suurendamist võitlemisel terrorismi ja organiseeritud kuritegevusega.
                  
               
                     (2)
                  
                  
                     Nõukogu võttis 18. septembril 2018 vastu otsuse (ÜVJP) 2018/1247 (2) ning pikendas EUCAP Sahel Nigeri kestust kuni 30. septembrini 2020.
                  
               
                     (3)
                  
                  
                     Nõukogu võttis 22. mail 2019 vastu otsuse (ÜVJP) 2019/832, (3) milles sätestatakse, et ilma et see piiraks tema põhivolitusi Nigeris, peab EUCAP Sahel Niger toetama Saheli piirkonna ÜJKP tegevuse piirkonnaüleseks muutmist.
                  
               
                     (4)
                  
                  
                     Poliitika- ja julgeolekukomitee nõustus 28. mail ja 30. juunil 2020 EUCAP Sahel Nigeri strateegilise läbivaatamise käigus pikendama nimetatud missiooni kuni 30. septembrini 2022.
                  
               
                     (5)
                  
                  
                     Otsust 2012/392/ÜVJP tuleks vastavalt muuta.
                  
               
                     (6)
                  
                  
                     EUCAP Sahel Niger viiakse läbi olukorras, mis võib halveneda ja takistada Euroopa Liidu lepingu artiklis 21 sätestatud liidu välistegevuse eesmärkide saavutamist,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsust 2012/392/ÜVJP muudetakse järgmiselt.
            
                        1)
                     
                     
                        Artikli 3 lõike 1 punktid c ja d asendatakse järgmistega:
                        
                                    „c)
                                 
                                 
                                    tugevdab liidu rändealaste eesmärkide toetamiseks Nigeri julgeolekujõudude võimekust piirihalduses ja võitluses ebaseadusliku rände vastu;
                                 
                              
                                    d)
                                 
                                 
                                    hõlbustab seoses võitlusega terrorismi, organiseeritud kuritegevuse ja ebaseadusliku rände vastu ning seoses piirihaldusega riiklikku, piirkondlikku ja rahvusvahelist kooskõlastamist.“
                                 
                              
                  
                        2)
                     
                     
                        Artikli 13 lõikele 1 lisatakse järgmine lõik:
                        „EUCAP Sahel Nigeri tegevusega seonduvate kulutuste katmiseks ette nähtud lähtesumma ajavahemikul 1. oktoobrist 2020 kuni 30. septembrini 2022 on 73 758 441,09 eurot.“
                     
                  
                        3)
                     
                     
                        Artiklis 16 asendatakse teine lause järgmisega:
                        „Seda kohaldatakse kuni 30. septembrini 2022.“
                     
                  
         
            Artikkel 2
            Käesolev otsus jõustub selle vastuvõtmise päeval.
         
         
            Brüssel, 7. september 2020
            
               
                  Nõukogu nimel
               
               
                  eesistuja
               
               M. ROTH
            
         
         
            (1)  Nõukogu 16. juuli 2012. aasta otsus 2012/392/ÜVJP, mis käsitleb Euroopa Liidu ÜJKP missiooni Nigeris (EUCAP Sahel Niger) (ELT L 187, 17.7.2012, lk 48).
         
            (2)  Nõukogu 18. septembri 2018. aasta otsus (ÜVJP) 2018/1247, millega muudetakse otsust 2012/392/ÜVJP, mis käsitleb Euroopa Liidu ÜJKP missiooni Nigeris (EUCAP Sahel Niger) (ELT L 235, 19.9.2018, lk 7).
         
            (3)  Nõukogu 22. mai 2019. aasta otsus (ÜVJP) 2019/832, millega muudetakse otsust 2012/392/ÜVJP, mis käsitleb Euroopa Liidu ÜJKP missiooni Nigeris (EUCAP Sahel Niger) (ELT L 137, 23.5.2019, lk 64).